NaiveNeuron/SloPal huggingface dataset:
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 135, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, záverečné hlasovanie. A. Hajduk, poslanec: Pán predsedajúci, dajte, prosím, hlasovať o návrhu zákona ako o celku v znení schválených pripomienok.
B. Bugár, podpredseda NR SR: (2005-09-22):
J. Heriban, poslanec: Ďakujem za slovo, pán predsedajúci. Vážené kolegyne, vážení kolegovia, v zahraničí žijú milióny Slovákov, státisíce z nich sú určite pripravení pomôcť Slovensku aj v tomto čase, keď sme vstúpili do Európskej únie, aby naše postavenie vo svete bolo lepšie. A ja si myslím, že i najmenšia vec, ktorú my môžeme spraviť pre nich, aby tento dialóg a táto komunikácia bola úspešná a silná, je vytvoriť čo najlepšie podmienky pre úrad, ktorý navrhol pán poslanec Mikloško aj pán poslanec Žiak. Ja si myslím, že to je naša povinnosť, aby sme túto možnosť využili. A za seba chcem ovplyvniť všetkých poslancov, ktorí budú hlasovať za vytvorenie takéhoto úradu. Ďakujem.
Gröhling, Branislav, poslanec NR SR (2016-12-01):
Pán predsedajúci, pani navrhovateľka, pán spravodajca, ja najskôr chcem veľmi poďakovať, lebo sa vám podaril taký kúsok, za 9 mesiacov sme o školstve vždy diskutovali až pred záverečnou, tak to bolo aj včera o šiestej hodine, konečne diskutujeme o školstve v normálnom čase, takže veľmi pekne ďakujem, asi to treba takto robiť. Dovoľte mi, aby som sa vyjadroval alebo vytkol iba dve veci k nemožnosti kumulovať funkciu. Tá prvá je, a vychádzam z toho, ak diplom zo súkromnej vysokej školy má identickú váhu ako z verejnej vysokej školy, nevidím dôvod, aby sme teda neupravovali, aj čo sa týka verejnej školy. Aktuálne už vo viacerých ohľadoch súkromné školy ponúkajú pre zamestnancov vysokých škôl lepšiu perspektívu, možno lepšie ohodnotenie, kvalitnejšie prostredie alebo lepšie pracovné podmienky a s touto novelou potom súkromná škola v podstate bude zvýhodňovaná oproti verejným. Pre mňa to je aj vytváranie určitej diskriminácie alebo znevýhodňovanie verejných škôl, medzi ktorými sú v podstate aj tie najlepšie vysoké školy na Slovensku, ktoré pôsobia najdlhšie. Druhá vec, ktorá pre mňa osobne je ale dôležitejšia, ja budem rozprávať to isté, čo pán Štarchoň, za čo mu veľmi pekne ďakujem, a to je rozhodovanie v tejto veci. Mne to príde, že začneme veľmi upravovať či už vysoké školstvo, alebo aj stredné, pretože včera som bol veľmi prekvapený z tlačovej konferencie z Úradu vlády, že regionálne školstvo má ísť na základe regionálneho rozvoja v podstate pod Úrad vlády. Potom nerozumiem, načo tu pripravujeme celý Národný program rozvoja výchovy a vzdelávania, načo sa toľko o tom rozpráva, pracuje a tisícky, alebo nie tisícky, ale stovky organizácií pripomienkujú tento Národný program, a potom príde jedno rozhodnutie, že regionálne školstvo bude centralizované. Takže pre mňa rozhodnutie, že či niekto môže kumulovať funkcie, alebo pôsobiť na vysokých školách, by malo ostať v kompetencii univerzít a fakúlt. O tomto by mali rozhodovať oni vnútorne a následne si myslím, že by mohli zverejňovať tieto veci, aby si absolventi, resp. záujemci o vysokú školu mohli vybrať, že či chcú ísť na takú fakultu, resp. univerzitu, alebo na takú. Preto dovoľte, aby som povedal, že predpokladám, že sa posunie asi do druhého čítania tento váš návrh, tak nebudem určite dávať pozmeňovací návrh ohľadom súkromných škôl, o čom by som veľmi rád s vami diskutoval, aby ste ho podporili a následne sa rozhodneme, ako budeme pokračovať ďalej. Ďakujem veľmi pekne.
Zahorčák, Viliam, poslanec NR SR (2024-06-26):
Ďakujem pekne za slovo. Vážený pán poslanec Spišiak, v prvom rade chcem povedať, že ma veľmi teší, že ste vyzdvihli schopnosti pána Tibora Gašpara, ako aj ste vyjadrili pochopenie pre tento náš stranícky návrh, to si naozaj cením. Ale hovorili ste aj dôvody, prečo teda by snáď nemal byť. A to ak by som zhrnul tak do jednej vety, že máte obavy z toho, že je obvinený, respektíve obžalovaný a povedali ste aj to, že my za to budeme niesť zodpovednosť. Tak sa pýtam, či máte na mysli zodpovednosť za to, že ho zvolíme, alebo zodpovednosť za niečo iné, čo snáď by mohlo nasledovať. Ak niečo iné, tak čo iné? A nebojím sa povedať, že opozícia v tomto smere je taká dvojtvárna. Kým u Tibora Gašpara vám prekáža to, že je obvinený, tak u, a teraz nehovorím o vás konkrétne, vy ste tu vtedy neboli, tak u bývalého špeciálneho prokurátora vám neprekážalo, že bol dokonca odsúdený, na to, aby do funkcie, do ktorej bol, bol zvolený. My Tiborovi Gašparovi veríme, veríme v jeho nevinu a preto veríme, že aj to, čo robíme, robíme správne.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomní 137, za 118, proti žiadny, zdržalo sa 13, 6 nehlasovalo. Konštatujem, že uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Laššáková, Jana, podpredsedníčka NR SR (2012-10-29):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky poslancov. Za klub Sloboda a Solidarita sa prihlásila do rozpravy pani navrhovateľka Lucia Nicholsonová. A ďalej sa písomne prihlásili do rozpravy pán poslanec Ivan Uhliarik a pán poslanec Igor Matovič. Nech sa páči, pani poslankyňa, máte slovo.
B. Bugár, podpredseda NR SR: (2004-06-30):
Z. Komlósy, poslanec: Ďakujem pekne za slovo. Pán podpredseda, vážená Národná rada, dovoľte mi podať v mene výboru pre financie, rozpočet a menu túto spoločnú správu výboru o prerokovaní uvedeného návrhu zákona. Národná rada pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov, ktorú máme ako tlač 641, týmto výborom: výboru pre financie, rozpočet a menu, ústavnoprávnemu výboru, výboru pre verejnú správu. Uvedené výbory prerokovali predmetný návrh zákona v stanovenej lehote. Gestorský výbor nedostal do začatia rokovania o tomto návrhu zákona stanoviská iných poslancov podané v súlade s § 75 ods. 2 zákona Národnej rady o rokovacom poriadku a k predmetnému návrhu zákona zaujali výbory Národnej rady Slovenskej republiky takéto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi prijal výbor pre financie, rozpočet a menu a výbor pre verejnú správu. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z celkového počtu 11 poslancov výboru bolo prítomných 6 a všetci 6 poslanci sa hlasovania zdržali. Z uznesení výborov vyplynuli pozmeňujúce a doplňujúce návrhy, ktoré máte v spoločnej správe v písomnej forme, ktorú máte v laviciach v časti 4. Je ich spolu... 2 pozmeňujúce návrhy. V súlade s uznesením gestorského výboru budem po rozprave odporúčať hlasovať osobitne o bode 1 a osobitne 2, pričom bod 1 gestorský výbor odporúča neschváliť a bod 2 schváliť. Zatiaľ, pán podpredseda, ďakujem pekne. Môžete otvoriť rozpravu.
Pellegrini, Peter, predseda NR SR (2015-01-29):
Poprosím, páni poslanci, o kľud v rokovacej sále.
B. Bugár, podpredseda NR SR: (2002-07-02):
(Hlasovanie.) Prítomných 105 poslancov, za návrh 94, zdržalo sa 8, nehlasovali 3. Návrh sme schválili. Pristúpime k tretiemu čítaniu . Takže otváram rozpravu v rámci tretieho čítania. Pýtam sa, či sa hlási niekto do rozpravy. Páni technici, tabuľu keby ste trošku vyčistili. Takže nikto sa nehlási do rozpravy. Vyhlasujem rozpravu v rámci tretieho čítania za skončenú. Pán poslanec. P. Brňák, poslanec: Pán predsedajúci, môžeme pristúpiť k hlasovaniu o návrhu zákona ako o celku. Stanovisko gestorského výboru je odporúčajúce.
Danko, Andrej, podpredseda NR SR (2024-09-26):
Pán minister, pán poslanec, ešte raz poviete drž hubu, pán Matovič, ešte raz drž hubu, dobre. (Reakcie z pléna.) Dobre, dobre, prosím vás všetkých, kľud v sále. Pán poslanec, pokračujte a bez takých slov, dobre?
Pellegrini, Peter, predseda NR SR (2024-02-01):
Pani poslankyňa Števulová.
Ďuriš Nicholsonová, Lucia, podpredsedníčka NR SR (2017-09-08):
Ďalším do rozpravy, ktorému už raz prepadlo poradie, bol pán poslanec Podmanický, nevystúpi v rozprave. Uzatváram týmto rozpravu. Ešte v rámci rozpravy? Uzatváram rozpravu. Ako pán navrhovateľ vystúpi v rámci záverečného slova. Nech sa páči.
Šimko, Jozef, poslanec NR SR (2021-05-14):
Ďakujem pekne, vážený pán predsedajúci. Vážené kolegyne, vážení kolegovia, plne sa stotožňujem s názorom, čo tu povedal pán predseda Národnej rady, pán Kollár. Trafil klinec po hlave. Povedal otvorene, aká je situácia práve v našej justícii. Pani ministerka zrejme si neuvedomuje, že existuje tzv. prezumpcia neviny, že tí ľudia, ktorí sú vo vyšetrovacej väzbe, ešte momentálne nie sú odsúdení. (Zaznenie gongu.) My sa na nich musíme pozerať ako na neodsúdeného človeka. Vážené kolegyne, kolegovia, ako pani Hajšelová tu naznačila, máme 1 800 ľudí vo vyšetrovacej väzbe a, myslím, v kolúznej väzbe, pani ministerka naznačila, máme 7 ľudí. Aké to máme zákony? Však v rámci Slovenskej republiky môžu byť v kolúznej väzbe ľudia až päť rokov, kým v susedných štátoch, ako to pán Kollár naznačil, jedna až tri mesiace. Však to je strašné. Prečo my nevieme vyšetrovať na slobode, ako sme vyšetrovali pred rokmi napríklad tých dvoch ministrov za Slovenskú národnú stranu? A záver bol taký, alebo je taký, že dostali po jedenásť, dvanásť rokov. Ale my netýrame tých ľudí, netýrajme tých ľudí priamo vo vyšetrovacej väzbe práve s tou tzv. kolárnou, á, kolúznou väzbou. Ja si dovolím otvorene povedať, pán Kollár to už naznačil, že skutočne v rámci Slovenskej republiky majú väčšie práva, v našej republike, zvieratá, ako osoby. Ja som bývalý náčelník oddelenia vyšetrovania, dlhé roky som to vykonával, dámy a páni, a tento stav sme pred rokmi, ešte v čase socializmu, toto sme nemali. Neboli porušované tak ľudské práva, ako sa porušujú práve teraz. A, pani ministerka, pri všetkej úcte, pán Kollár to naznačil, samozrejme, niektorým našim kolegom sa to nepáči, vy ste bola dlhé roky štátnou tajomníčkou. Prečo to neriešite a prečo to neriešite... (Prerušenie vystúpenia predsedajúcim.)
Grendel, Gábor, podpredseda NR SR (2022-05-24):
Ďakujem pekne. Skôr ako otvorím rozpravu, kolegyne, kolegovia, dovoľte, aby som na balkóne pre verejnosť pozdravil žiakov zo základnej školy v Dunajskej Strede. Vitajte. (Potlesk.) Teraz otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Eduard Kočiš ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Galko, Ľubomír, poslanec NR SR (2013-09-10):
Tak ako ja som si zvolil za svoju agendu boj proti korupcii, tak ja nechcem bojovať proti korupcii len na území Bratislavského kraja. A konkrétne aj teraz pred nejakými dvoma alebo troma dňami mi došiel na e-mail korupčný prípad priamo z Košíc. A keď ho preverím a bude pravdivý, tak zase ho smerákom oplieskam o hlavu. V prípade, že, že by bol len, bolo len osem volebných obvodov a mohli voliči voliť poslancov len, teda len v tom ich kraji, z ktorého pochádzajú, tak si myslím, že by to bolo nespravodlivé nielen voči nim samotným, ale aj voči ich voličom v rámci celého Slovenska. Ďakujem pekne.
Mikuš, Jozef, poslanec NR SR (2012-09-25):
Ďakujem pekne. Pán kolega Pollák, vy už chvíľku nie ste len poslanec, ale ste aj splnomocnenec vlády, preto tá politická vložka, ktorú ste mali o tom, čoho je hodné a nehodné SDKÚ a akí sú, neviem kto, zbabelí a návrh zbabelý, už sa nehodí k tomu splnomocnencovi. Nechcem hodnotiť teda formu vášho vystúpenia ani spôsob prezentácie, len chcem povedať, že oveľa viac času ste sa venovali vo svojom vystúpení SDKÚ – DS ako návrhu zákona. Ja len ako analógiu poviem, keď sme nedávno preberali zákon o energetike, aj vaša kolegyňa Mezenská, aj ja som dával pozmeňujúce návrhy, ktoré riešili staré hriechy Slovenska, a to pozemky, nevysporiadané pozemky pod energetickými sieťami. Mohol by som povedať, že komplexne sa to určite vyriešiť naraz nedá, ale určite nepopieram snahu aj vašej kolegyne a určite vy nemôžte poprieť snahu mne, aby sme aspoň čiastočne riešili tie krivdy, ktoré sa stali majiteľom pozemkov, a hlavne riešili do budúcna, ako sa tí majitelia pozemkov a tí, ktorí ich užívajú, majú k tým pozemkom stavať. Ja vám chcem zaželať vo vašej práci veľa úspechov a na rozdiel od vás podporím všetky návrhy, ktoré budem považovať za dobré bez ohľadu na to, akou formou a ako ich predložíte, pretože vy ste na konci len skonštatovali, že tento návrh zákona nepodporíte. Nechápem prečo, len zato, že je nekomplexný? Ale pripadalo mi to ako len preto, že je to z dielne SDKÚ – DS.
Pellegrini, Peter, podpredseda NR SR (2020-07-10):
Pán poslanec Vons.
Petrák, Ľubomír, poslanec NR SR (2012-10-17):
Pán predseda, prosím, dajte hlasovať o tom, aby Národná rada v súlade s vaším rozhodnutím pridelila návrh zákona na prerokovanie ústavnoprávnemu výboru, výboru pre zdravotníctvo, výboru pre obranu a bezpečnosť, výboru pre ľudské práva a národnostné menšiny a výboru pre vzdelávanie, vedu, mládež a šport s tým, že gestorským výborom bude výbor pre vzdelávanie, vedu, mládež a šport a výbory prerokujú predmetný návrh zákona do tridsiatich dní a gestorský výbor do tridsaťdva dní od jeho schválenia Národnou radou. Prosím, dajte hlasovať.
Zmajkovičová, Renáta, podpredsedníčka NR SR (2012-07-24):
Pán poslanec Osuský, nech sa páči.
Štefunko, Ivan, poslanec NR SR (2023-12-18):
Ďakujem vám veľmi pekne. (Rečníkovi na chvíľu zlyhal mikrofón.) Ďakujem veľmi pekne, Marek, na druhý pokus. Veľmi správne si analyzoval dôvody, prečo podľa teba vzniklo to, alebo vzniká to ministerstvo. Veľmi správne si povedal, že strana HLAS a strana SMER takéto ministerstvo alebo také, takýmto smerom nechceli ísť. A ešte výborne si spomenul to, že vlastne si to ministerstvo nazval ešte aj ministerstvom Tiposu. No a podľa mňa to SNS, ono vlastne chce ako kebyže šport a cestovný ruch ovládnuť aj kvôli tomu, že vlastne chcú sa chváliť povedzme nejakými športovými úspechmi alebo povedzme tým, že propagujú cestovný ruch a chcú získať na to politické body, ale podľa mňa sú tam akože dve ďalšie motivácie, a to je ovládnuť ten Tipos, ako si správne povedal, a teda hlavne jeho reklamné náklady. A takisto, neviem, či sa to už spomínalo, chcú ovládnuť Slovakia Travel. To znamená, že tú agentúru, ktorá má robiť propagáciu cestovného ruchu. A tam sú relatívne veľké, veľké výdavky aj plánované v minulosti boli. A to sú práve veci, keď zadávate reklamu, tak viete tam veľmi jednoducho proste presúvať rôzne finančné zdroje rôznym médiám, a tým pádom si vlastne ten, v tých médiách ten vplyv kupovať a kupovať si aj povedzme, nazvime to, priazeň niektorých vydavateľov a viete, koho tým myslím. To znamená, že ja to trošičku beriem tak, že myslím, že ten SMER a HLAS si to trošičku aj potom vyžerú, lebo ten ich koaličný partner im bude prinášať aj nešťastie v podobe tých káuz, ktoré onedlho podľa mňa nastanú. Ďakujem veľmi pekne.
Laššáková, Ľubica, poslankyňa NR SR (2021-10-06):
Ďakujem pekne za slovo, pán predsedajúci. Mňa, priznám sa, pán poslanec Čekovský, vyrušuje viacej vecí v tomto návrhu zákona. Po prvé, preto, že tak dôležitý zákon, ako je zákon o ochrane pamiatkového fondu, je predkladaný poslaneckým návrhom, teda nie vládnym. No a tých hradov, o ktorých ste hovorili, že sa o nich starajú združenia, je aj podstatne viac, ako ste spomenuli. Ja som s niektorými tými ľuďmi hovorila a oni sú a priori proti takémuto zneniu novely. Je ich naozaj veľa tých združení a spolkov, ktoré sa nezištne celé roky starajú o torzálne pamiatky, udržiavajú ich a zveľaďujú aj preto, aby slúžili naďalej verejnosti. Nikde som sa ani z toho, čo ste teraz hovorili, nedozvedela, ako chcete zabrániť tým špekulantom, ktorí by bezodplatne získali takúto národnú kultúrnu alebo kultúrnu pamiatku pod zámienkou, že áno, budú tam ho užívať na verejnoprospešné účely, ale o 10 rokov už to bude ich súkromný majetok, urobia si tam svoje nejaké vlastné zariadenie a verejnosť sa tam už nikdy nedostane. Takže toto, prosím, vysvetlite, či máte nejakú lehotu, po ktorej bude niekto kontrolovať, či to naozaj slúži na tie verejnoprospešné účely. A viete, ja vám úprimne poviem, že myslím, že aj verejnosť by viac ocenila, keby ste zabezpečili pokračovanie toho projektu, o ktorom ste aj vy hovorili z roku 2008, pretože ten fungoval práve na základe podnetu ministerstva kultúry v spolupráci s ministerstvom práce, sociálnych vecí a rodiny, keďže už funguje, fungoval, pardon, viac ako desať rokov, fungovať prestáva... (Prerušenie vystúpenia časomerom.)
Nemec, Richard, poslanec NR SR (2021-11-04):
Ďakujem, pán predseda. Pán Suja, nebudem ďalej pokračovať, dám tam tie bodky radšej, ale ja som neni odborník na les, chodím, chodím športovať do lesa, prešiel som talianske národné parky, v rakúskych národných parkoch som bol a to, že hovoríte, že ľudia nie sú ochotní zaplatiť za turistiku v lese, ja si to nemyslím. Myslím si, že keď budú mať dobrý národný park, tak určite by k tomu prispeli, aby bol ešte krajší. Mám takú, mám takú jednu skúsenosť, kde hospodári, ktorí sa starajú, ja neviem, či to je trojka, dvojka bez zásahov alebo trojka, dvojka, tak v zime urobia lyžiarske trate pre ľudí. Ľudia si to zaplatia a tí hospodári nemusia trpeť to, že v zime by nič nerobili, ale, ale všetko vedia, všetko vedia zúžitkovať, takže mohli by sme si z tohto zobrať príklad. A vy keby ste prednášali na vysokej škole, to by som si došiel pozrieť tú prednášku (smiech v sále), lebo vy by ste si ani na slanú vodu nezarobili, keby ste prednášali na vysokej škole.	Ďakujem. (Potlesk.)
Paška, Pavol, doterajší predseda NR SR (2010-07-08):
Kolegyne, kolegovia, overovatelia ma informovali, že každý využil svoje právo na voľbu, preto vyhlasujem tajné voľby za skončené a budeme čakať na vyhlásenie výsledku. (Spracúvanie výsledkov tajného hlasovania.)
Glváč, Martin, podpredseda NR SR (2018-09-17):
Pani poslankyňa Grausová.
Glváč, Martin, podpredseda NR SR (2016-10-27):
Ďakujem. S faktickou poznámkou jedna pani poslankyňa. Ukončujem možnosť prihlásenia sa. Pani poslankyňa Remišová, nech sa páči.
P. Hrušovský, predseda NR SR: (2004-12-10):
(Hlasovanie.) 141 prítomných, 139 za, 1 proti, 1 sa zdržal. Bod 21 zo spoločnej správy sme schválili. Ďalej budeme hlasovať o bode 24, pán spoločný spravodajca, s odporúčaním gestorského výboru...
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 146, za 127, proti 4, zdržalo sa 14 poslancov, 1 nehlasoval. Návrh sme schválili. Prosím, teraz pána poslanca Šucu, aby uviedol hlasovanie v prvom čítaní o návrhu poslancov Hrnka, Smolíkovej, Kmeca, Bernaťáka a Soboňu na vydanie zákona, ktorým sa mení a dopĺňa zákon č. 171/93 Z. z. o Policajnom zbore (tlač 1222). (Hlasovanie o návrhu poslancov Národnej rady Slovenskej republiky Antona Hrnka, Evy Smolíkovej, Stanislava Kmeca, Tibora Bernaťáka a Juraja Soboňu na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1222.)
J. Rusnák, poslanec: (2003-05-21):
Z. Martináková, podpredsedníčka NR SR: Vyhlasujem rozpravu k tomuto bodu programu za skončenú. Pýtam sa pána navrhovateľa, či sa chce vyjadriť. Nech sa páči.
Osuský, Peter, poslanec NR SR (2012-05-16):
Ďakujem pekne, pani predsedajúca. No, argumentácia, ktorú kolega Hrnčiar predniesol, dokazuje len to, že nech by ktokoľvek takýto návrh predložil, budú ho tí, ktorí si ho sami neprajú, aby sa naplnil, a ktorí ho z toho dôvodu nikdy nepredložia, považovať za populistické vytĺkanie kapitálu. Ja osobne celý svoj politický život zastávam zväčša silne menšinové názory. Takmer celý život som názorovo v menšine a ťažko ma niekto môže podozrievať z populizmu. Napriek tomu sa domnievam, že odbaviť vôľu takmer milióna občanov, na ktorých sa tu plamenne odvolával kolega Hrnčiar, ako na tých, ktorí tu majú byť reprezentovaní tak, aby mal každý chotár svojho zástupcu, tak týchto 926-tisíc občanov on odbaví pojmom populizmus. Neviem, čo si občania, ktorí sa zúčastnili tohto referenda, ktoré bolo ďaleko takmer najúspešnejšie zo všetkých takto organizovaných referend v dejinách nezávislej Slovenskej republiky, že ich oklasifikuje ako volený zástupca ľudu, ich vôľu ako populizmus. Nuž áno, vôľa ľudu je vždy populizmus. I výsledok volieb je populizmus, lebo populus, čiže ľud hlasoval. Ak ním pán poslanec Hrnčiar pohŕda, je to jeho svedectvo.
Galko, Ľubomír, poslanec NR SR (2016-09-23):
Ďakujem pekne. Lucia, ja si dovolím niekoľko poznámok k tvojmu prejavu. Chcel by som ťa upozorniť, po prvé, hneď na začiatok, že aj keby si si tie nohy naozaj dolámala, tak by si Robertovi Ficovi sa v tejto sále neprihovorila, pretože on zbabelo zutekal. On si vypýtal slovo na začiatku ešte pred otvorením rozpravy, nakydal tu na opozíciu a potom normálne zutekal, čiže on to spravil presne tak, ako to zbabelí ľudia robia. Po druhé, pýtala si sa, že odkiaľ má Robert Fico tie peniaze na tento svoj super luxusný život. No, on ich má údajne zo šuflíka a do toho šuflíka ich dala jeho manželka. A ak ťa zaujíma, že odkiaľ ich mala tá jeho manželka, tak ona ich mala od neho. A pokiaľ by si sa chcela spýtať, že odkiaľ ich mal on, tak ti hovorím, že z toho šuflíka. Nijak ináč sa to vysvetliť nedá. A po tretie, povedala si, že Robert Fico si môže najať aj troch Erikov a troch Tomášov na svoje mediálne poradenstvo, no, ak by sa toto stalo, tak to môžeme na Slovensku normálne zhasnúť a môžeme to tu zabaliť. Pretože stačí nám jeden Erik Tomáš, o ktorom sa včera prevalilo, že mediálne pripravoval na tlačovú besedu človeka, u ktorého je vážne podozrenie, že kryl zneužívanie a znásilňovanie malých detí. Erik Tomáš, poslanec SMER-u, toto robil. A, vieš, my máme zatiaľ znásilnených možno len niekoľko detí, ale pokiaľ tu budeme mať naklonovaných takýchto Erikov Tomášov viac, tak očakávam, že nám znásilnia celé Slovensko. Ďakujem pekne.
Hrnčiar, Andrej, podpredseda NR SR (2016-11-29):
Nemám zápalky, ale skúsim to zabezpečiť. Pán poslanec Baránik.
M. Číž, podpredseda NR SR: (2006-12-13):
(Hlasovanie.) Prítomných 136 poslancov, za 104 poslancov, zdržalo sa 32 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Blanár, Juraj, podpredseda NR SR (2021-10-06):
Teraz vystúpi v rozprave pán navrhovateľ Jaromír Šíbl. Nech sa páči.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 141 prítomných, 63 za, 78 sa zdržalo. Konštatujem, že sme navrhované uznesenie neschválili. Pristúpime k hlasovaniu v druhom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike. Prerokúvame v skrátenom legislatívnom konaní, tlač 364. Dávam slovo spoločnému spravodajcovi z výboru pre obranu a bezpečnosť, predsedovi výboru pánovi poslancovi Tiborovi Gašparovi, aby hlasovanie uvádzal. 	Nech sa páči. (Hlasovanie o vládnom návrhu zákona o niektorých opatreniach na zlepšenie bezpečnostnej situácie v Slovenskej republike , tlač 364.)
Potocký, Milan, poslanec NR SR (2020-11-03):
Vážený pán predsedajúci, v zlúčenej rozprave vystúpili traja poslanci – pani poslankyňa Andrejuvová, pán poslanec Osuský a pani poslankyňa Sulanová. Pán poslanec Osuský podal pozmeňujúci návrh. Pán predsedajúci, keďže spoločná správa neobsahovala žiadne pozmeňujúce návrhy, dajte teraz hlasovať o pozmeňujúcom návrhu, ktorý predniesol pán poslanec Osuský.
Nicholsonová, Lucia, podpredsedníčka NR SR (2016-04-27):
Pán poslanec Viskupič, skúste to vo faktickej. Ďakujem.
Zmajkovičová, Renáta, podpredsedníčka NR SR (2013-06-04):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Otváram rozpravu ústnu, či sa chce niekto prihlásiť do rozpravy ústne? Pán poslanec Matovič. A počkajte, pán poslanec, ale pán poslanec Hlina. Nech sa páči, môžete vystúpiť v rozprave.
Laurenčík, Milan, podpredseda NR SR (2022-04-27):
Ďakujem veľmi pekne, pani ministerka. Kolegyne, kolegovia, chcel by som vás len poprosiť, aby ste si vytiahli a zasunuli znova karty, pretože sa reštartol systém, tak ma upozornili technici. Teraz sa ešte pýtam, či si žiada záverečné slovo pán spravodajca, pán poslanec Kyselica. Súčasne vás žiadam, aby ste oznámili termín hlasovania.
Blanár, Juraj, podpredseda NR SR (2022-05-25):
Ďakujem, pán spravodajca. Ďakujem rovnako pánovi navrhovateľovi. Prerušujem rokovanie o tomto bode. Vážené panie poslankyne, páni poslanci, rovnako prerušujem rokovanie Národnej rady do sedemnástej hodiny, kedy budeme pokračovať hlasovaním o prerokovaných bodoch a rovnako o personálnych návrhoch, ktoré máme pripravené ako posledný bod rokovania tejto prebiehajúcej 65. schôdzi Národnej rady Slovenskej republiky. (Prerušenie rokovania o 15.13 hodine.) (Pokračovanie rokovania o 17.00 hodine.)
Laššáková, Jana, podpredsedníčka NR SR (2013-06-17):
Pán poslanec Martvoň, nech sa páči.
Glváč, Martin, podpredseda NR SR (2017-12-21):
S reakciou pán poslanec Dostál.
P. Paška, predseda NR SR: (2006-10-17):
Otváram všeobecnú rozpravu. Keďže som nedostal písomne žiadnu prihlášku, pýtam sa, či sa chce niekto prihlásiť ústne. Končím možnosť prihlásiť sa do rozpravy ústne. Chce k rozprave zaujať stanovisko navrhovateľ pán podpredseda vlády? Pravdepodobne nie. Pani spravodajkyňa? Pravdepodobne nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona je tlač 92. Návrh na jeho pridelenie na prerokovanie výborom je v rozhodnutí č. 103. A prosím opäť pána podpredsedu vlády, aby v zastúpení uviedol vládny návrh zákona.
B. Bugár, podpredseda NR SR: (2002-02-20):
Pani poslankyňa Keltošová, nech sa páči. O. Keltošová, poslankyňa: Vážený pán predsedajúci, vážené kolegyne, vážení kolegovia, je mi ľúto, ale musím skonštatovať, že tu bolo veľa povedané, ale v podstate nič k veci. Taký populistický úvodník som možno naposledy čítala v Rudom práve pred rokom 1989. Ale poďme k veci. Ja podporujem systémové zmeny, pán poslanec Andrassy, to znamená, buď spoplatníme obidve formy štúdia, čo by vyžadovalo aj zmeny v ústave, alebo by sme mali nechať obidve formy štúdia bezplatné. Ale o tom, zrejme ste sa nedohodli v koalícii a chcete, aby sa o tom dohodli poslanci teraz tu v pléne. Moja druhá poznámka je k vašim plačom nad tým, že externí študenti nemajú zľavy ani podpory v nezamestnanosti. Plačete na nesprávnom hrobe, pán poslanec, pretože, pán poslanec, viete, že aj minister Magvaši mal pripraviť už pred dvomi rokmi návrh zákona o štátnej sociálnej podpore, ktorej časťou je aj príspevok na štúdium. Opýtajte sa doma, na Gunduličovej, prečo ten návrh zákona o príspevku na štúdium nie je, a dnes by ste nemuseli tuná roniť krokodílie slzy nad externými študentmi, že nemajú zľavy ani podpory v nezamestnanosti. A na záver, pán poslanec. Ja nie som členkou fanklubu pána Mikloša, o tom vás môžem ubezpečiť, ale chcem sa vás opýtať, prečo ste hlasovali, tak ako ste hlasovali, za jeho podporu, nie za jeho odvolanie minulý týždeň, keď tu bol návrh na jeho odvolanie z funkcie, a aké máte teraz morálne právo rozprávať o tom, že jeho správanie je choré a nezmyselné. Ďakujem.
B. Bugár, podpredseda NR SR: (2004-12-01):
Pani poslankyňa Angyalová, nech sa páči ako posledná diskutujúca. (Reakcia z pléna.) Pán poslanec, ale dal som vám slovo, zatlačili ste tlačidlo a ste sa vymazali. Nech sa páči, pán poslanec Kaliňák, procedurálny návrh.
Blanár, Juraj, podpredseda NR SR (2023-06-15):
Aj ja ďakujem. Pán spravodajca, máte záujem o záverečné slovo? (Reakcia spravodajcu.) Takže ďakujem, nemá. Hlasovať o tomto návrhu skráteného legislatívneho konania budeme o sedemnástej hodine. Prerušujem rokovanie o tomto bode. Ďakujem pánovi spravodajcovi a predsedovi výboru aj pani ministerke, ale pokračujeme s nimi ďalej, takže ešte budeme spolupracovať, pretože idú k ďalšiemu bodu a pani podpredsedníčka vlády Lívia Vašáková nám predloží teraz návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov. Je to parlamentná tlač 1751. Pani podpredsedníčka, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 1751.)
J. Berényi, poslanec: (2006-10-19):
Výbor ministrov Rady Európy 21. júna 2006 prijal Rezolúciu o implementácii Rámcového dohovoru na ochranu národnostných menšín Slovenskou republikou, v ktorej sa konštatuje, že, citujem, „legislatívny rámec na ochranu národnostných menšín má ešte stále nedostatky vrátane nedostatkov súvisiacich s financovaním menšinových kultúr“. Koniec citátu. V texte sa ďalej uvádza, že treba, citujem ešte raz, „pokračovať už v začatom úsilí o vytvorenie legislatívneho rámca pre národnostné menšiny“. Preto si dovoľujem položiť otázku a obrátiť sa na členov vlády, na zodpovedných členov vlády: Ako mieni vláda Slovenskej republiky vyhovieť týmto očakávaniam a odporúčaniam Výboru ministrov Rady Európy? Ďakujem pekne.
Galko, Ľubomír, poslanec NR SR (2016-12-08):
Ďakujem pekne. Ja by som doplnil kolegyňu Jurinovú, že naozaj ja nechápem ten nezáujem zo strany vládnych poslancov, pretože obzvlášť v tom ľudskoprávnom výbore, lebo ten problém sa ťahá od roku 2009. My sa nijako nejakým spôsobom nevyviňujeme, však sme boli dva roky aj my vo vláde, alebo rok a pol. To znamená, toto je naozaj vec, kde by sa mali spojiť sily a malo by sa to dať nejakým spôsobom dohromady. Na skompromitovaného a sprofanovaného ministra vnútra Kaliňáka je vôbec zbytočné sa odvolávať a o ňom sa baviť, lebo to, že jeho ignorujú poslanci ľudskoprávneho výboru, jeho ignoruje už úplne každý. Jeho ignoruje už úplne každý a v podstate aj v tomto prípade on na začiatku normálne sprosto klamal. On hovoril, že tam boli úradníci z Bruselu a že to tam kontrolovali. Až potom, keď sa naňho zatlačilo, tak vyšiel s pravdou von, s tým, že kontrolovali niečo iné a tie priestory im poriadne ani neukázali a tak ďalej a tak ďalej. Bolo to určite tak, pani ombudsmanka. A je to klamár, obyčajný bohapustý klamár a to, že je to klamár a že klamal, dokazuje aj to, že teraz už v tom stanovisku v tom ďalšom vydali, že už to budú teda len niekoľko hodín používať. Zo začiatku hovorili, že nie, že všetko je v poriadku, aj úradníci z Bruselu to povedali. Teraz už len niekoľko hodín. To znamená, že jednoducho naňho sa nejak spoliehať je úplne zbytočné. Ja k tomuto, keď stihnem, tak vystúpim aj v ústnej rozprave, ale tiež by som tých posledných 20 sekúnd využil na to, aby som vám, pani ombudsmanka, úprimne poďakoval za to, čo ste urobili. A chcem vás vyzvať, aby ste prehodnotili svoje rozhodnutie o tom, že nebudete kandidovať, pretože si myslím, že ste odviedli kusisko, kusisko dobrej práce, a ja by som bol veľmi rád, keby ste toto rozhodnutie prehodnotili a keby ste kandidovali znova. Ďakujem vám veľmi pekne za vašu robotu.
Ďuriš Nicholsonová, Lucia, podpredsedníčka NR SR (2016-10-12):
Ďakujeme, pán poslanec. Pán poslanec Jurzyca s faktickou poznámkou, nech sa páči.
Figeľ, Ján, podpredseda NR SR (2015-11-11):
Ďakujem pekne. Na vystúpenie pána poslanca Mihála je jedna faktická. Nech sa páči, Viera Tomanová.
Danko, Andrej, predseda NR SR (2020-02-20):
Upozornil som ju a upozorňujem aj vás.
Solymos, László, poslanec NR SR (2013-06-18):
Ďakujem pekne. Ďakujem pekne kolegovi Gálovi za jeho príspevok v tejto debate. Myslím si, že počas tých dvoch rokov, ako sa venujeme voľbe generálneho prokurátora, už v tejto téme odznelo skoro všetko. Fakty ale ostávajú a nepomáha im prikrášľovanie, prekrúcavanie a ospravedlňovanie. Povedzme si úprimne takto medzi sebou, čo to tu dnes vlastne robíme, kolegyne a kolegovia? Parlament riadne zvolil generálneho prokurátora, prezident spochybní voľbu a nevymenuje ho. Ústavný súd ešte nerozhodol o námietkach pána Čentéša, odrazu, ktovie prečo, sa hrozne ponáhľate a volíte nového generálneho prokurátora. Čiže čo to vlastne robíte, kolegyne a kolegovia? SMER finalizuje proces získavania všetkej moci na Slovensku, navodzujete neprávny stav, keď v krajine budú dvaja riadne zvolení generálni prokurátori. Šliapete, páni kolegovia, kolegyne zo SMER-u, po parlamentnej demokracii. Z parlamentu a z jeho legitímnych rozhodnutí robíte divadlo, ktoré nemá obdobu. Dúfam, že si uvedomujete, kolegyne a kolegovia, že porušujete svoj poslanecký sľub, hlavne jeho poslednú vetu: „Budem dodržiavať ústavu a ostatné zákony a pracovať tak, aby sa uvádzali do života.“ Neviem, ako vám, ale mne by sa s týmto vedomím hlasovalo veľmi zle. Ako sme už avizovali, nechceme sa stať spoluvinníkmi tohto bezprávneho konania, takže poslanci za MOST – HÍD sa nezúčastnia voľby nového generálneho prokurátora. Ďakujem.
Hrnčiar, Andrej, podpredseda NR SR (2016-12-08):
Pán poslanec Mazurek.
Gröhling, Branislav, minister školstva, vedy, výskumu a športu SR (2020-12-03):
Vážený pán predsedajúci, ďakujem veľmi za slovo. Vážený pán poslanec, ja by som vám chcel povedať, že neviem, z čoho vychádzala táto otázka, pretože v žiadnom usmernení, rozhodnutí, v manuáloch alebo odporúčaní, alebo v akomkoľvek inom dokumente sme nezakazovali vstup neotestovaných žiakov do škôl. Dokonca takto som sa nevyjadroval ani ja, ani žiaden iný predstaviteľ vlády a ani hlavný hygienik, ktorý jediný by mohol dať takéto, takúto vyhlášku, na základe ktorej by sme my potom robili usmernenie. Takže nikto nejakým spôsobom sa nevyjadroval k tomu a neviem, že z čoho ste vy čerpali, ak to boli možno nejaké články v novinách, kde sa vyjadrovali rôzni epidemiológovia, ľudia, právnici alebo ktokoľvek iný. To mi je veľmi ľúto, ale k tomu sa ja nebudem vyjadrovať, lebo my budeme považovať túto vec za právoplatnú vtedy, keď bude vyhláška hlavného hygienika, ktorá bude teda podložená aj nejakou právnou analýzou alebo čímkoľvek, čoho sa vieme chytiť. V rámci tých jednotlivých usmernení, ktoré sme vydali, a tie boli iba dve – z 1. 11 a z 8. 11. a tie vyplývali z celoplošného testovania tej spoločnej zodpovednosti. Na to sú dokumenty, ktoré sa týkajú dvoch kôl toho plošného testovania, kde sa riadia opäť vyhláškami ÚVZ-ka a ani jeden z nich tam nezakazuje vstup netestovaných žiakov do školy. Takže opäť je toto taká zavádzajúca otázka a nič z toho, čo tu naznačujete, nejakým spôsobom nebolo aplikované v praxi ani sa neuskutočnilo. Ja by som chcel ešte upresniť opätovne, že tú kompetenciu obmedziť vstup do škôl na základe pandemickej situácie neprislúcha ministerstvu školstva. A my môžme iba vykonávať jednotlivé úkony na základe vyhlášok hlavného hygienika, kde sú opatrenia v rámci oblasti ochrany verejného zdravia a také opatrenie realizuje Úrad verejného zdravotníctva. Ďakujem vám.
Grausová, Natália, poslankyňa NR SR (2018-06-13):
Dobre. Môžem ja teraz podať procedurálny?
Bugár, Béla, podpredseda NR SR (2016-11-30):
Pán poslanec Kotleba.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-10):
Čiže, aby som vás ďalej nerozčuľovala, pán predsedajúci, a nech môže riadne prebehnúť schôdza, pani ministerka si vykonáva svoju prácu profesionálne, má podporu vlády (ruch v sále), a preto verím, že parlament hlasovaním dôveru pani Kolíkovej potvrdí. Nech sa páči a prosím kľud v sále. (Smiech v sále.) Nech sa páči.
Blanár, Juraj, podpredseda NR SR (2023-06-15):
Ďalšia faktická od pani poslankyne Laššákovej.
B. Bugár, podpredseda NR SR: (2005-09-21):
Otváram všeobecnú rozpravu a pýtam sa, či sa hlási niekto do všeobecnej rozpravy. Konštatujem, že nikto. Vyhlasujem rozpravu za skončenú a zároveň prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z. a o zmene a doplnení niektorých zákonov (tlač 1271). Prosím podpredsedu vlády a ministra spravodlivosti Daniela Lipšica, aby vládny návrh zákona uviedol.
Jarjabek, Dušan, poslanec NR SR (2017-05-11):
Ďakujem pekne, pán predsedajúci. Dámy a páni, v prvom rade by som chcel povedať, že je radosť počúvať ľudí, ktorí sa tejto problematike venujú, je radosť počúvať predkladateľov, je radosť počúvať poslancov, či už z opozície alebo z koalície. Mám pocit, že som v úplne v inom parlamente ako pred mesiacom. A toto je asi spôsob istej debaty a rozpravy, ktorá by v tomto parlamente mala znieť bez ohľadu na to, aké názory máme na daný názor. Proste vyrývači zatiaľ nevyrývajú a predpokladám, že v rámci tohto zákona ich ani nebudeme počuť. A dúfam, že ani v rámci iných zákonov. Komunita nepočujúcich je komunita, o ktorej sa veľmi málo hovorí, a priznám sa, že tlmočenie do posunkovej reči práve v prípade tohto návrhu zákona mi chýba. A ako povedal pán predkladateľ, bolo by náležité, keby naozaj v rámci tohoto zákona tu bol ktosi, ktorý by tlmočil do posunkovej reči aj práve tým, ktorých sa to týka. Určite by to bol aj posun v rámci tohto parlamentu, samozrejme, som si vedomý toho, že nie je to možné pre isté technické problémy. Takže ešte raz chcem poďakovať aj pani Šimkovičovej, aj teda ostatným kolegom, ktorí nám, ktorí sa tejto problematike nevenujeme, vniesli úplne iný obraz možno, ktorý tuná chýbal o tejto problematike. Takže ešte raz veľmi pekne ďakujem.
J. Senko, poslanec: (2007-06-20):
Prvé boli moje dva návrhy. Navrhujem o nich hlasovať spoločne.
Jurinová, Erika, podpredsedníčka NR SR (2014-03-19):
Pán poslanec Škripek, máte slovo.
Kuffa, Filip, poslanec NR SR (2022-05-24):
Ďakujem za faktické poznámky. Pán kolega Pročko, v tom prípade som teraz zistil, že ste mi tlieskali až dvakrát (povedané so smiechom), lebo bola ešte jedna rozprava, kedy ten potlesk bol, ale dobre, to len tak na okraj tejto témy. My sme tu vyzývali SaS, nech predložia podporu rodinám, dva roky sme ich vyzývali, nám to vôbec nevadí, keby s tým prišla aj SaS-ka, s ktorou, s ktorou v podstate v tých hodnotových otázkach sa absolútne nezhodneme, ale keby zrovna aj strana SaS prišla s podporou rodín, tak aj strane SaS by sme takýto návrh zákona podporili, keby prišli vôbec s nejakou podporou. Ale za dva roky, viac ako za dva roky tu neprišli s ničím. A potom ten druhý paradox ešte, čo tu, zatiaľ to tu ešte neodznelo, hej, že kto s kým hlasuje, jak hlasuje a prečo teraz opozícia s koalíciou a prečo my. No, prosím pekne, tu bolo ix ypsilon návrhov zákonov aj vládnych, aj v skrátenom konaní, ktoré sme opozícia a dakedy celá opozícia, celý parlament podporil. Len teraz z mne nepochopiteľných dôvodov, akonáhle tu prišiel koaličný, teda vládny návrh na podporu rodín, zrazu sa to tu strhlo tak, že naozaj sú tu dva fronty. Jedni sme zástancami toho, aby sa aspoň niečo tým rodinám pomohlo, a druhý front, to ako komentoval kolega Kremský, on povedal, tu vznikla protirodinná koalícia na čele so SaS-kou a Republikou.
Sárközy, Irén, poslankyňa NR SR (2018-12-04):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte, prosím, hlasovať o tom, že prerokovaný návrh zákona prerokujeme v treťom, v treťom čítaní ihneď.
A. Belousovová, podpredsedníčka NR SR: (2007-02-06):
Vyhlasujem zároveň rozpravu za skončenú. A chcem sa opýtať, či chce zaujať stanovisko navrhovateľ. Máte slovo, pán minister. Š. Harabin, podpredseda vlády a minister spravodlivosti SR: Ďakujem za slovo, pani podpredsedníčka parlamentu. Pôvodne som nechcel reagovať, ale ja ako človek aj ako sudca a už aj ako minister žasnem, ako je možné, že aj takéto fórum je zneužívané neustále na proklamácie a propagandu boja proti korupcii. Toto, čo teraz poviem, nechcem, aby bolo vnímané osobne, vo vzťahu ani k poslancovi Simonovi, ani k poslankyni pani Tkáčovej, ale hovorilo sa tu, že prijatím tohto zákona sa znižuje prah boja proti korupcii. Ja chcem povedať, že ešte proklamáciou a neustálou propagandou boja proti korupcii samotný propagátor nie je v priamej úmere s tým, že vôbec nie je korupčník alebo je najmenší korupčník. Ja na rozdiel od týchto ľudí som aj korupčníkov zatváral a nehovorím o sebe, že bojujem proti korupcii a tak ďalej. Vráťme sa do krátkej histórie aj tohto parlamentu na koniec roka 2005. Predtým bývalá vládna koalícia zriadila Špeciálny súd ako najúčinnejší prostriedok boja proti korupcii. I keď ja tvrdím, že Špeciálny súd a žiaden súd nesmie a nemôže bojovať proti ničomu, súd musí rozhodovať podľa zákona a podľa skutkového stavu. Ale ten istý parlament, ktorý zriadil Špeciálny súd na sklonku roku 2005, pred televíznymi obrazovkami, pred celým slovenským národom predvádzal, nazvem to mierne, určité formy korupčného správania, pokiaľ išlo o kupčenie s poslancami. Nechcem sa tým dotknúť práve strany SMK, pretože tá mala s tým vtedy veľký morálny problém, aj pán predseda strany to povedal. Čiže, ešte raz opakujem, hovoriť o boji proti korupcii a neurobiť konkrétne skutky v boji proti korupcii, je to iba mediálna propagandistická hra pre obyvateľov. Ďakujem za pozornosť.
Sulík, Richard, predseda NR SR (2011-05-24):
Ďalší rečník v poradí písomne prihlásených rečníkov je pán poslanec Abrhan. Nenachádza sa v sále, stráca poradie a ide v poradí na koniec. Pán poslanec Rafaj, nech sa páči, máte slovo.
M. Hort, podpredseda NR SR: (2006-10-20):
A teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody poslancovi Zsoltovi Simonovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Ďuriš Nicholsonová, Lucia, podpredsedníčka NR SR (2018-09-17):
Martin Poliačik myslím, že si trafil úplne do čierneho, lebo presne o tom, Martin Poliačik, na teba (zaznievanie gongu)... Prepáčte, môžte mi vrátiť čas.
Bugár, Béla, podpredseda NR SR (2018-09-11):
Ďakujem. Otváram všeobecnú rozpravu. Pýtam sa, či sa hlási niekto ústne do rozpravy. Ako jediný pán poslanec Budaj. Končím možnosť sa prihlásiť do rozpravy. A, pán poslanec Budaj, nech sa páči, môžte vystúpiť.
Simon, Zsolt, poslanec NR SR (2019-01-29):
Ďakujem pekne. Vážený pán predseda, môj návrh nájdete na svojom stole, mám ich tri, takže poprosím o čas, ak by som nestihol všetky v stanovenom limite. Za prvé dávam návrh, aby Národná rada Slovenskej republiky požiadala ministerku školstva, vedy, výskumu a športu, aby predložila Národnej rade novelu zákona č. 245/2008 Z. z. o výchove a vzdelávaní, tzv. školský zákon, ktorý ustanoví, že nie je možné trestať žiakov a študentov za opisovanie. Odôvodnenie: Ak predseda parlamentu opisoval pri rigoróznej práci a nemusí za to niesť ani morálnu zodpovednosť, tak potom nie je správne a spravodlivé trestať žiakov za takýto istý čin v škole. Za druhé, vláda Slovenskej republiky aby predložila Národnej rade v skrátenom legislatívnom konaní návrh ústavného zákona, ktorým sa ruší udelená amnestia Mariánovi Kočnerovi v kauze Technopol. Marián Kočner doteraz užíval a ešte... (Prerušenie vystúpenia časomerom.)
P. Hrušovský, predseda NR SR: (2004-09-09):
Poprosím vás teraz, aby ste odpovedali na ďalšiu otázku, ktorú a všetky ďalšie položil pán poslanec Ondriaš. Prvá v poradí: „Koľko má Slovensko miliardárov, multimilionárov, milionárov a koľko bezdomovcov, žobrákov a ľudí, ktorí vyberajú odpadky z košov? Koľko je ich spolu za 15 demokratických rokov?“ Nech sa páči.
Danko, Andrej, predseda NR SR (2019-12-03):
Vážené panie poslankyne, vážení páni poslanci (ruch v sále a zaznievanie gongu), pokračujeme v prerušenom rokovaní. Vítam členov vlády Slovenskej republiky. Pristúpime k hlasovaniu v druhom čítaní o vládnom návrhu zákona o roz..., štátnom rozpočte na rok 2020 (tlač 1600). Spoločným spravodajcom je predseda výboru pre financie a rozpočet poslanec Róbert Puci, prosím ho, aby hlasovanie uvádzal. (Neutíchajúci ruch v sále a zaznievanie gongu.) (Hlasovanie o vládnom návrhu zákona o štátnom rozpočte na rok 2020 , tlač 1600.)
Osuský, Peter, poslanec NR SR (2020-06-09):
Ďakujem pekne. Pán poslanec Beluský napriek tomu, že jeho predseda strany tu pred časom hovoril o tom, že sa vidí všetko v excelovských hodnotách a v zisku, odrazu sa dozvedám od neho, že ako rôzne niektoré dni a niektoré rezorty generujú zisky. Takže sa tu, keď treba, argumentuje generovaním rôzne vysokých alebo nevysokých ziskov, hoci všeobecná línia je predsa, zisk je niečo úplne hanebné. K tomu chcem teda povedať, že to je taký ambivalentný postoj v argumentácii, keď sa odrazu ziskami argumentuje, keď sa nám hodia do krámu. Ja som pred rokmi bol v Japonsku, strašne dávno to bolo, prvýkrát a vtedy ma prekvapili v socialistickom Československu zavreté otvorené veľké obchodné domy na legendárnej Ginze. A musím povedať, že tam som sa na to pýtal, ako to funguje. Samozrejme, existovala dohoda, že všetky obchodné domy sú potom jeden iný deň v týždni zavreté, ale zato v nedeľu tam chodia rodiny, ktoré si, ako sa pekne neslovensky hovorí, gustírujú a vyberajú, čo by si kúpili. To je presne to, o čom hovorí kolega Viskupič a iní o Hornbachoch a Baumaxoch. A úplne na koniec tejto debaty stále sa vás pýtam, lebo aj o tom hovoril predseda vašej strany, ako o zdraví, čo, jak je zdravé nechodiť do nákupných centier a nebyť obézny. Myslíte si, že by bolo veľmi nezdravé pre zdravie ľudu, keby boli v nedeľu zavreté reštaurácie, kaviarne, cukrárne a krčmy? (Reakcie z pléna.) Lebo tie hádam nie celkom prospievajú zdraviu ľudu... (Prerušenie vystúpenia predsedajúcim.)
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 12, udržalo sa 33. Konštatujem, že sme schválili vládny návrh novely zákona č. 171/1993 Z. z. o Policajnom zbore. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Vládny návrh zákona je pod tlačou 1016, návrh na jeho pridelenie na prerokovanie výborom je v rozhodnutí č. 1060. (Ruch v sále.) Poprosím podpredsedníčku vlády a ministerku investícií, regionálneho rozvoja a informatizácie Slovenskej republiky Veroniku Remišovú, aby vládny návrh zákona uviedla. Pani ministerka, pardon, ešte vás na chvíľu preruším, máme tuná dva procedurálne návrhy. S prvým vystúpi pán poslanec Valášek a potom pán poslanec Susko. Nech sa páči, pán poslanec Valášek, máte slovo.
Pleštinská, Zita, poslankyňa NR SR (2022-04-27):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
V. Novotný, poslanec: (2007-07-02):
Určite boli urobené aj nejaké chyby v zdravotníctve, my sme to vždy priznávali, neboli dokončené reformy, nedotiahli sme niektoré veci. Niektoré veci sme možno aj pokazili, tak ako ročné zúčtovanie poistného, ktoré je veľmi komplikované. Problém je, že vaša vláda v programovom vyhlásení vlády povedala, že zjednoduší ročné zúčtovanie poistného. A dneska je posledný termín, občania ho podávajú rovnako komplikovane ako za tej predchádzajúcej vlády, ktorá to skúsila v prvom roku. Takže táto finta je priehľadná. Mne je úplne jasné, že potrebujete odpútať pozornosť, že potrebujete hovoriť o kriminalizácii predchádzajúcej vlády, o tom, ako zle dopadli reformy na občanov, o tom, čo všetko sme pokazili. Ale opakujem, na to už vystavili účet parlamentné voľby. Smer uspel, vytvoril vládu. Povedal, že zabezpečí bezplatnú zdravotnú starostlivosť pre všetkých. Tvrdil, že štátne príspevkové organizácie lepšie dokážu riadiť štátni manažéri, ako keď tieto transformujeme na akciové spoločnosti alebo neziskové organizácie. Smer zastavil transformáciu štátnych zdravotníckych zariadení, manažujte ich. Problém je, že za I. štvrťrok narástol ich dlh o 800 mil. Tento rok, ak nebude rásť ten dlh rýchlejšie, ukončíme hospodárenie s celkovým dlhom 3,2 mld. Sk v štátnych zdravotníckych zariadeniach. A to tu už dávno nebolo. (Potlesk.)